ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 8 DE MAIG DE 2025

Membres assistents

Josep Maria Ferra Terrasa

Maria Roig Comas

Maria Nadal Vila

Manuel Bennasar Gutiérrez de la Concha

María Magdalena Alorda Salom

Maria Ines Font Cuesta

Jaime Terrasa Sampol

Carlos Arrondo Nadal

Yvette Yanira Matas Moranta

Maria Antonia Sabater Salom

María Andrea Busquets Pons

Rafel Mir Canyelles

 A la Vila d'Esporles, Comunitat Autònoma de les Illes Balears, essent les denou hores i trenta-cinc minuts de dia 8 de maig de 2025, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.- APROVACIÓ ACTES ANTERIORS.-** El president pregunta si qualque membre de la Corporació ha de fer qualque observació a l’acta de la sessió ordinària de 27 de març de 2025.

No es presenta cap observació i sotmesa a votació fou aprovada per unanimitat dels assistents.

**2.- EXPEDIENT 391/2025. MODIFICACIÓ FITXA RLT EDUCADORA BASE 1R CICLE EDUCACIÓ INFANTIL (CONVERTIR PLACES COEDUCADORES EN EDUCADORES). -** La regidora Sra.Yvette Yanira Matas Moranta, explica la següent:

**PROPOSTA DE BATLIA**

En relació amb l'expedient relatiu a l'aprovació de la modificació de la Relació de Llocs de treball i en compliment de la Provisió d'Alcaldia de data 17 / de març / 2025, emeto el següent informe-proposta de resolució, de conformitat amb allò que s'ha fixat en l'article 175 del Reglament d'Organització, Funcionament i Règim Jurídic de les Entitats Locals aprovat per Reial decret 2568/1986, de 28 de novembre, amb base als següents,

**ANTECEDENTS DE FET**

|  |  |  |
| --- | --- | --- |
| **Document** | **Data/Núm.** | **Observacions** |
| Acta de la Mesa de Negociació conjunta |  06/03/2025 |  |
| Provisió d'Alcaldia |  22/04/2025 |  |
| Informe de Secretaria |  22/04/2025 |  |
| Projecte de Modificació de la Relació de Llocs de treball |  22/04/2025 |  |

Vist quant antecedeix, es considera que l'expedient ha seguit la tramitació establerta en la Legislació aplicable procedint la seva aprovació pel Ple de la Corporació, de conformitat amb l'article 22.2.i) de la Llei de 7/1985, de 2 d'abril, de Bases del Règim Local.

Per això, de conformitat amb allò que s'ha fixat en l'article 175 del Reglament d'Organització, Funcionament i Règim Jurídic de les Entitats Locals aprovat per Reial decret 2568/1986, de 28 de novembre, el que subscriu eleva la següent proposta de resolució:

**PROPOSTA DE RESOLUCIÓ**

**PRIMER.** Aprovar la modificació de la Relació de Llocs de treball d'aquest Ajuntament, amb les modificacions derivades de la negociació col·lectiva i dels informes adjuntats a l'expedient, amb el text següent:

Primer. Eliminar la fitxa núm. 3 de coeducador/a 1r cicle Educació infantil que inclou 3 llocs

Segon.- Modificar la fitxa núm.2 de Educador/a base 1r cicle Educació infantil que passarà a tenir 10 llocs homogenis.

**SEGON.** Publicar íntegrament la citada relació en el *Butlletí Oficial de la Província* i a la seu electrònica de l'Ajuntament.

**TERCER.** Remetre una còpia d'aquesta a l'Administració de l'Estat i a l'òrgan competent de la Comunitat Autònoma.

Sotmesa a votació la proposta fou aprovada per unanimitat dels assistents

**3.-** **EXPEDIENT 571/2025. MOCIÓ PAS-MES PER ESPORLES "PROBLEMES ESLLAVISSADES A LES ZONES D’ES VERGER I LA CASA NOVA".-** El batle, Sr. Josep Maria Ferrà Terrassa, dona lectura a la següent:

**MOCIÓ ESLLAVISSADES A LES ZONES DES VERGER I LA CASA NOVA**

A proposta del grup municipal del PAS-MÉS per Esporles a l’Ajuntament d’Esporles es sotmet a la consideració del PLE la moció adjunta a l’expedient.

El batle dona la paraula al Sr. Bennassar i presenta les següents consideracions:

1.- Que al punt 1r, 2n i 3r s’afegeixi que es donarà trasllat a la Direcció General competent.

2.- Afegir un darrer punt on digui que una vegada rebuts els informes pertinents es comunicaran als propietaris privats afectats.

3.- Afegir a l’apartat cinquè de la moció original i quart de la definitiva que «...i, si escau, financera amb ajudes als propietaris, per a abordar la intervenció.»

La moció definitiva queda redactada de la següent manera:

**MOCIÓ**

Aquesta moció es sotmet a la consideració del ple per tal d’ instar l'adopció de mesures urgents davant el risc per caiguda de roques que afecta veïns del terme municipal d’Esporles.

El passat diumenge 23 de març de 2025, veïns de la zona del Verger d’Esporles visqueren nous episodis d’esllavissades de roques molt a prop dels seus habitatges.

Els despreniments afectaren a un dels vials aïllant els veïns que en aquells moments eren a habitatges propers a la zona afectada.

Aquest succés no és un fet excepcional, en els darrers anys diverses caigudes de roques han afectat a vehicles, habitatges i vials de les zones del Verger i de la Casa Nova,

Els veïns han manifestat la seva creixent preocupació pel risc que suposa la caiguda de roques i despreniments en els voltants dels seus habitatges.

Aquesta situació suposa una amenaça real a la seguretat de les persones i dels seus béns, sent especialment preocupant en èpoques de pluges. Alguns d'aquests despreniments ja han causat danys materials i generen una situació d'inseguretat i incertesa en el veïnatge.

Des del Grup Municipal del PAS – MÉS per Esporles, entenem que és urgent actuar per a garantir la seguretat d'aquests veïns, avaluar tècnicament el risc i aplicar mesures preventives, correctives i/o de protecció civil que evitin conseqüències majors.

En els despreniments succeïts en el darrer any i mig, la Policia Local d’Esporles i la Brigada Municipal han actuat per tal de; coordinar les actuacions amb els Bombers de Mallorca del Consell de Mallorca, Emergències del Govern de les Illes Balears, l’Institut Geològic i Miner del Govern de l’Estat espanyol (IGME) i d’altres institucions com l'Observatori de Riscos Naturals i Emergències de les Illes Balears -RiscBal; minvar els riscos i pal·liar, en la mesura que és possible, els desperfectes ocasionats; vetllar per la seguretat de les persones afectades i actuant amb mesures preventives per restringir els accessos a la zona

Així mateix, considerem que, malgrat haver-hi una reacció immediata per part de totes les administracions, no hi ha actuacions ni propostes per tal de donar respostes clares a les demandes dels veïns afectats, avaluacions del risc a la zona, recomanacions o possibles mesures de protecció.

Per tot això, el Ple adopta el següent

**ACORD**

PRIMER. Instar al Govern de les Illes Balears, a la Direcció General competent i al Govern de l’Estat espanyol (Delegació del Govern a les Illes Balears) realitzar de manera urgent una avaluació tècnica geològica i de riscos en la zona afectada, mitjançant tècnics especialitzats i en coordinació amb totes les administracions competents.

SEGON. Instar al Govern de les Illes Balears, a la Direcció General competent i al Govern de l’Estat espanyol (Delegació del Govern a les Illes Balears) a assessorar a l’Ajuntament d’Esporles amb les mesures immediates i provisionals de protecció i la seva durada, com son els tancats perimetrals i la senyalització. Així com a estudiar la possibilitat de posar malles de contenció si fos necessari, en les zones identificades com a perilloses.

TERCER. Instar al Govern de les Illes Balears, a la Direcció General competent i al Govern de l’Estat espanyol (Delegació del Govern a les Illes Balears) a Informar puntualment els veïns afectats i l’Ajuntament d’Esporles, mantenir canals de comunicació actius i assegurar que s'atenen les seves demandes amb la màxima diligència.

QUART. Donar trasllat d'aquesta moció al Govern de les illes Balears i a la Delegació del Govern de l’Estat espanyol a les Illes Balears, sol·licitant la seva col·laboració tècnica i, si escau, financera amb ajudes als propietaris, per a abordar la intervenció.

CINQUÈ. Comunicar aquests acords a la ciutadania mitjançant els canals oficials de comunicació de l'Ajuntament.

SISÈ. Una vegada rebuts els informes pertinents comunicar-ho als propietaris privats afectats.

 Sotmesa a votació la moció fou aprovada per unanimitat dels assistents.

**4.- EXPEDIENT 641/2025 – DAR CUENTA DE LA RENUNCIA DEL CONCEJAL SR. ANTONIO BORDOY FERNÁNDEZ**. – El alcalde pone en conocimiento de la Corporación la renuncia presentada ante el Ayuntamiento de Esporles por el Sr. ANTONIO BORDOY FERNÁNDEZ, concejal del Partido Político Socialista Obrero Español, diciendo que renunciaba a su cargo por motivos personales.

También dijo que se remitiría escrito a la Junta Electoral Central, para notificarle la renuncia y solicitar las credenciales del nuevo concejal/a.

El Sr. alcalde aprovecha la ocasión para agradecer la labor y dedicación del Sr. Bordoy en el Ayuntamiento de Esporles.

La Corporación toma conocimiento de la mencionada renuncia

**5.- PROPOSTES D’URGÈNCIA.-** El batle demana de tractar per urgència el següent punt no inclòs dins l’ordre del dia. Sotmesa a votació la urgència fou aprovada per unanimitat dels assistents.

**5.1.- EXPEDIENT 673/2025.- DISTINCIÓ HONORÍFICA REMIGIA CAUBET GONZÁLEZ.-** El batle, Sr. Josep Maria Ferra Terrassa, dona lectura a la següent**:**

PROPOSTA DE BATLIA A PLE

Atès que l’Ajuntament d’Esporles està interessat en nomenar Filla adoptiva d’Esporles a la Sra. Remigia Caubet González.

Vist l’article 15 del Reglament Especial d'Honors i Distincions de l’Ajuntament d’Esporles publicat al boib núm.155 de data 28 de novembre de 2025 es proposa al Ple l'adopció del següent ACORD:

PRIMER. Incoar expedient administratiu de proclamació de filla adoptiva d’acord amb el Reglament Especial d'Honors i Distincions de l’Ajuntament d’Esporles i determinar si la Sra. Remigia Caubet González compleix les condicions per esser proclamada Filla adoptiva d’Esporles.

SEGON.- Nomenar a proposta de la batlia, com a ponent a l’expedient, al Sr. Jaume Terrassa Sampol, regidor de Cultura de l’Ajuntament d’Esporles

El Sr. Bennasar va donar la seva paraula a la Sra. Alorda i va comentar que artísticament sí va esser molt reconeguda però no tant a nivell humà, per aquest motiu ella s’abstendrà.

El Sr. Terrasa va defensar la proposta al·legant que considerava que s’havia de separar la part personal de la part professional/artística i així valorar el seu currículum professional.

El Sr. Rafel va comentar que la seva dona sí la coneixia personalment i sempre ha parlat bé de la Sra. Remigia a nivell humà.

La Sra. Busquets agraeix la proposta d’una dona com a filla adoptiva.

Sotmesa a votació la proposta fou aprovada amb el resultat següent:

- Deu (10) vots a favor de Pas-Més, PSOE i PP

- Dues (2) abstencions del PP (Sr. Bennasar i Sra. Alorda)

 [Un cop examinats els punts assenyalats a l’ordre del dia, essent les vint hores i deu minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.](http://www.atib.es/)

[La secretària l Vist i plau](http://www.atib.es/)

 [El batle](http://www.atib.es/)